Един филм на ВЕРНЕР БООТЕ
Най ми се иска да започна филма за пластмасите с полет с хеликоптер,
над чиста, девствена природа.
Само че на Земята вече няма девствена природа.
ПЛАСТМАСОВА ПЛАНЕТА
По-рано на Земята нямаше пластмаса.
После на сцената излезе белгийският химик Лео Хендрик Бакеланд.
Преди 100 г. той произведе първия напълно синтетичен продукт от нефт -
бакелит.
След каменната, бронзовата и желязната ера
сега се намираме във времето на пластмасата.
Ние сме деца на ерата на пластмасата.
Сценарист и режисьор ВЕРНЕР БООТЕ
От рождението си живея сред пластмаси.
Съвсем ясно си спомням цветните възхитителни предмети.
Знаех какво е да я пипаш, как мирише и най-вече каква е на вкус пластмасата.
През 60-те години дядо ми беше директор на немските заводи Интерпластик.
Той ми подаряваше най-прекрасните продукти,
направени от този най-добър от всички материал.
Затова в квартала бях герой.
Дядо ми почина на 61 години.
Тогава бях твърде малък, за да си говоря с него за пластмасите.
Днес имам среща с Джон Тейлър,
президентът на Пластикс Юръп.
Върховната организация (Съюзът) на производителите на пластмаси.
След 18 месеца на неимоверни усилия накрая получих тази среща.
Името ми е Бооте. Имам среща с Джон Тейлър.
Прекрасни продукти, великолепни материали.
Когато си спомням детството, си спомням пластмасата.
Това естествено е свързано с дядо ми.
Тази графика е начертана от дядо ми
и показва ръста на производството.
Годишен обем на производството от 5 милиона тона
за дядо ми беше доказателство, че пластмасите имат голямо бъдеще.
Този ръст е нараствал постоянно. Днес в Европа
се произвеждат около 60 милиона тона пластмаса.
Шестдесет милиона тона само в Европа?
Да, това са 25% от световното производство.
"Пластмаса" е обобщаващо понятие за изключително многообразие
на химически субстанции, произвеждани по различни начини.
Ако искате, това е нещо като "Лего" за възрастни.
Вземат се малки градивни елементи и се слагат заедно и впоследствие
имат качества и функции, които преди това не са имали.
Това е тръба за високонапорен водопровод.
Ако беше от бетон, метал или стомана би била многократно по-тежка.
Това шише също е от лека пластмаса.
Ако беше от стъкло, би било много по-тежко
и за транспортирането му би се изразходвала много повече енергия.
Ако го пуснете на земята, няма да се счупи.
Пластмасата се ползва в много области от ежедневието ни.
Стъклото би било ужас, много по-тежко е!
Можете ли да си представите нашия свят без пластмаса?
Например, Световното първенство по футбол миналата година.
Можете ли да си представите първенството без пластмасата?
Е, топката е от кожа.
Топката е от кожа?! - Не е ли?
Днес се прави от пластмаса. От съвсем специални пластмаси,
за да завиват около ъглите.
Облеклото... - Какво му е на облеклото?
...състои се от изкуствени материали. Найлони, полиамиди, полиестери...
Това, което някога дядо ви е започнал да изгражда, днес
е една изключително динамична индустрия и такава ще остане още много дълго.
От Средновековието до днес
чудесата на химията пленяват човечеството.
За днешните подрастващи тази материя дори е още по-вълнуваща!
Заобиколени сме от продуктите на модерната химия:
щори, завеси,
мебели и интериорни предмети.
Химията се грижи също така за нежните влакна на тези нови чорапи.
Посредством едно чудо на модерната наука
обикновените неща като въглища, вода и въздух
се превръщат във влакна, по-еластични от коприната.
Те са изплетени от влакна, по-фини от коя да е паяжина.
Освен това са многократно по-здрави.
Този найлон се получава като много тънка мембрана
точно на границата между двете течности.
И точно там, където двете са в контакт възниква
изкуственото влакно, което изтегляме.
Производството на изкуствени влакна, както сега направихме не е опасно.
Пушекът, който видяхме бяха леки пари в следствие на реакцията.
И те изглеждат много страховити, но в действителност не са.
По отношение на опасността за здравето, пластмасите
при непосредствен контакт носят
практически пренебрежимо малка опасност.
Защото по същество опасно за здравето е това, което се разтваря.
За модерното общество пластмасите не са ли по скоро бреме, отколкото решение?
Това ли е вашето впечатление?
Това е въпрос... - Който хората могат да поставят.
Една област, в която пластмасите печелят лоша репутация са отпадъците.
Наоколо се виждат полиетиленовите торбички. Но кой прави това?
Всички. - Ние, обществото.
Аз мисля, че оттук започва отговорността,
и че хората трябва да се възпитават да не изхвърлят просто така торбичките.
Как ще се справите с това? - Мисля, че е проблем на обществото.
Това не е ли задача на индустрията? - Ние се грижим да покажем
на хората предимствата на рециклирането,
както и да работим с хората в края на веригата.
Но това е нещо, за което трябва да се погрижи обществото.
Здравейте. - Здравейте. Как сте?
Тук наоколо има доста пластмаси! - Да. И аз не го разбирам това.
Винаги когато ще се снима филм, ние трябва да почистим пластмасовия боклук.
Така беше с Гладиатор, Междузвездни войни, Мумията и Принцът на Персия.
Правителството не предприема ли нещо? - Не, за съжаление. Нямат интерес.
Има толкова много изследвания, свързващи пластмасите
с рискове за здравето. Знаете ли за тях?
Със сигурност има коментари по това. Има разбира се области,
в които е важно да се съблюдава безопасността на използваните химикали.
Това е непрекъснат процес на подобряване на технологията.
Живеем в свят, който е изключително урегулиран, за да се гарантира,
сигурността на използваните химикали.
Каква би била алтернативата? Свят без пластмаси?
Какво би станало със здравето ни?
Индустрията на пластмасите прави годишен оборот от 8 милиарда евро.
Само в Европа повече от милион души си
изкарват хляба, работейки в тази индустрия.
Днес всеки клон на индустрията използва пластмаси.
Нашият житейски кръговрат е цикъл на пластмасите.
Официално се смята, че пластмасите са почти инертни материали.
Казва се, добре, има проблемни вещества в пластмасите
но те са здраво свързани там.
И не навлизат нито в естествения цикъл,
нито в хранителната верига, нито в хората.
Това всичкото не е вярно. Пластмасите се разпадат,
с течение на годините, в следствие на топлината, на търкане, на употреба
в следствие на естественото разпадане на молекулите,
които първоначално са били свързани, те биват освободени.
Съставки на пластмасите могат да бъдат намерени навсякъде,
те се срещат навсякъде, те са устойчиви,
и преди всичко имат фаталното свойство
да могат да навлизат в хранителната верига.
И тук трябва да назовем голямата група на фталатите,
тъй като ежегодно биват произвеждани в порядъка на милиони тонове.
Пластмасите са опасни, защото са коварни.
Пластмасите се разпадат бавно.
Грийнпийс обърнаха внимание, че на едно
парче от ПВХ са му необходими 200 години,
за да се разпадне на градивните си съставки.
Но 200 години то ще емитира проблемни вещества в околната среда.
Тези вещества не могат да се върнат обратно.
И увеличават участието си в екологичния кръговрат.
Мислите ли, че производителите на пластмаси знаят това?
Да, разбира се. Но го премълчават.
Способността на отговорните за потискане е гигантска.
Никога не бих повярвала, че удома имаме толкова много пластмаса.
Винаги съм ги мирисал и това ми е харесвало страшно много.
Могли ли сте да усетите аромат? - Естествено.
Това е била лоша пластмаса. Защото пластмасата,
която е наистина плътна не би трябвало да има мирис.
Защото това, което мирише принципно са проблемни вещества,
и всички те трябва да остават свързани в пластмасата.
Ако можете да помиришете нещо това означава, че от пластмасата
излизат някакви вещества, които достигат до носа ви.
И това означава, че пластмасата не е била особено добра.
Дори и това е от пластмаса и мирише. - Добре ли мирише?
Моето проучване дали в пластмасите се слагат опасни химикали
ме отведе към Венеция.
Тук поливинилхлоридът (ПВХ) в края на миналия век причини трагедия.
Баща ми започнал да работи тук през 1956 г.
Работел в производството на винил хлорид.
Той имаше петима колеги, всичките от които починаха от рак.
Той беше единствения, който оцеля.
Страдаше от болест, причинена също от винил хлорида.
Нарича се Синдром на Рейно. Предизвиква вдървяване на крайниците.
Ръцете и краката побеляват, избледняват много.
Усещането е за ледено студено, което естествено е много неприятно.
Баща ми беше убеден, че има връзка между
винил хлорида и случаите на заболявания в рамките на концерна.
И така той започна да разследва.
Повечето работници на искаха да разговарят с него,
защото се страхуваха да не загубят работата си.
А профсъюзите го обвиняваха,
че конкуренцията го е вербувала и му плаща за това.
Това разследване беше доста опасно.
Но аз съм свикнал да представлявам тежки случаи.
Специализирал съм се в случаи с тайни служби,
международна търговия с оръжие и близкоизточен тероризъм.
Затова и вътрешно бях готов
за твърда схватка срещу мултинационалните концерни.
Въпреки че бе сам срещу гигантски концерн,
те имаха страх от него. В предприятието беше изолиран.
Искаха да го принудят да напусне.
А просто да го уволнят не можеха,
защото това щеше да означава признаване на вината.
Накрая той представи на прокуратурата своя доклад.
Всички международни концерни, в това число и италианският "Монтедисон",
бяха сключили тайно споразумение,
да не разкриват данните доказващи, че ПВХ предизвиква рак,
както и другите изследвания върху канцерогенните субстанции.
Който се сдобие с такива доказателства,
трябвало да подпише това споразумение да ги засекрети.
Накрая намерихме това споразумение и го представихме пред съда.
И стана така, че минахме през първа инстанция, после втора инстанция.
и накрая пред Върховния съд се доказа, че той има право.
Доказано беше не само, че причината е винил хлорида
и тези заболявания са свързани,
което между другото потвърждава и Световната здравна организация,
но също така и че в предприятието се е знаело за опасността
и не бяха предприели нищо, за да предпазят работниците си.
Усещате ли миризмата сега? - Ужасно!
Да, ужасна е. Сега дишаме въздуха на Маргера.
Все съм си мислел, че е много лесно да се
документира производството на пластмаса.
От нефта до готовия продукт.
Какво ще стане, ако оближа пръста? - Ще се отровите!
И ще повръщате.
Мога ли да пипна? - Да. Пръстите ви ще станат черни.
Това, което преминава през кожата може да предизвика отравяне на кръвта.
Значи е доста силно.
Четири процента от черното злато отиват за производство на пластмаса.
Зад "затворени врати" молекулите на нефта се смесват с други молекули,
тайни молекули.
Така се получават различни химически реакции.
Молекулите се подреждат в полимерни вериги.
След последващите процеси се получават пластмасовите пелети.
Има хиляда различни вида пелети за различните приложения.
Те биват смесени със свръхсекретни добавки
по рецептите на преработващата индустрия.
И така се получават нашите пластмасови продукти.
С пластмаса летим в Космоса.
С пластмаса осъществяваме мечтите си.
И дори ги поставяме в телата си.
Как сте? - Добре, а вие?
Времето е страхотно. - Да, така е.
Радвам се да се запознаем. - Хубаво е, че се запознахме.
Понятието "пластична хирургия" произлиза от "plastique",
което означава "оформям", "придавам форма".
Пластичните хирурзи оформят части от тялото,
с цел реконструиране.
Например след изгаряния, при общи промени при дефекти,
причинени от лечение на рак или катастрофи.
Тогава се прилага пластичната хирургия.
Но разбира се днес се правят също много операции за разкрасяване.
Вие сте на 56! - Ама разбира се, че съм.
Мога да ви покажа шофьорската си книжка.
Да, покажете ми! Не ви вярвам.
Ужасен сте.
Петдесет и шест! - Именно.
И така, аз мисля, че в тази област понятията "пластичен"
и "пластмаса" понякога се объркват.
Въпреки че естествено и в пластичната хирургия
синтетичните материали като силикона
се използват с цел увеличаване.
Ако в бъдещето планетата ни бъде посетена от извънземни,
и отворят гробовете ни, ще се чудят
на украсите, които ще намерят подредени по лицата
и върху гърдите, и изобщо за какво е всичкото това.
Опитайте да се концентрирате върху силикона в бюста ви.
Можете ли да се концентрирате? - Да.
Концентрирана ли сте върху силикона в бюста ви?
Какво е усещането?
Като част от мен.
Като част от вас? - Да.
Какво е усещането?
Просто топло,
меко като кожата ми,
просто част от мен.
Посещението при производител на пластмаса
изглежда значително по-трудно отколкото си мислех.
Не ми е позволено да гледам всичко,
не мога да снимам всичко, не мога да надничам никъде.
Навсякъде виждам тръби, тръби... Навсякъде тръби.
Това цялото там рафинерията ли е? - Да.
И какво следва, ако правилно съм разбрал те произвеждат газ.
Те произвеждат нефт и газ.
И вие получавате газа. - Ние получаваме газа.
Само газ? - Получаваме газ, пропилен и етилен.
По тези тръби, през пътя.
Как обаче газът става на пластмаса? - Чрез употребата на катализатори.
Те се доставят от... - Те се доставят, да.
Вие не ги произвеждате? - Не. Това се специални химикали.
Точно. Това са тези със специалните имена.
Да, това са... Всяка фирма си има собствени имена и собствени тайни.
Ние ги тестваме. - Това означава, че не знаете
какво представляват? - Ние трябва да имаме точния им състав.
Защото трябва да знаем дали има
опасни компоненти, канцерогенни вещества.
Защото ги използваме за домакинско фолио.
Това трябва да е ясно в нашите лаборатории и развойни отдели.
Това значи, че имате добър поглед върху доставчиците. - Напълно.
Защото потребителите като мен например нямат.
Именно за това ние трябва да знаем, за да можем да сме сигурни,
че до потребителите няма да достигне нещо, което
дори в най-малка степен е отровно, вредно или нещо подобно.
Почти е невъзможно да снимаме при фирми, които от пелети
произвеждат или използват готови продукти.
Петдесет и три реномирани международни корпорации ми отказаха достъп.
Между тях - Кока-кола, Боинг и Мател.
Те не искат да бъдат свързвани с пластмасата.
За това бях много изненадан, когато сърдечно бях
поканен от производителя на този пластмасов глобус.
За първи път ще видя как от пелетите се произвежда това меко еластично фолио.
Името ми е Вернер Бооте. Търся Вики.
Здравейте! Радвам се да се запознаем. Благодаря за поканата.
Разрешено ли ми е да разглеждам вашата фабрика? - Естествено.
Ние си носим тази топка.
Днес ще ви покажа как се произвежда нещо такова.
Това е страхотно!
Да ви помогна ли?
Погледнете! Знаете ли какво е това?
Дядо ми го е произвел. Той произвеждаше такова фолио.
Ние сами си произвеждаме такива материали.
Наистина ли? - Да.
Това мирише добре!
Мирише на мента, на дъвка.
Добре сте си свършили работата. Разрешават ли да си ги вземате удома?
Много клиенти имат лиценз за тези продукти. И ние ги произвеждаме тук.
Контролирате ли всеки един глобус?
Или всеки десети? - Всеки поотделно.
Леко по-леко ми става ясно, че г-жа Цанг няма да ми
покаже производството на самото фолио.
За това пък ми предлага всички възможни добавки.
Това ми заприличва на черния пазар.
За този материал имаме 6 пластификатора:
DINP, DBP, DDP,
DINOP и...
другите ги забравих. Имате избор.
Различните материали имат различни цени.
Например, аз идвам и ви казвам:
Трябва ми глобус с 25% DINP. - Да.
Вие ми казвате: Можем да го направим. - Да, точно така.
Но в моята страна това е забранено.
Вие сам трябва да проверите, какво е разрешено в страната ви и какво не е.
Г-жа Цанг ме мисли за голям европейски клиент,
въпреки двете ни камери.
Но аз искам да видя как се произвежда това фолио.
Това е тайна,
защото много други производители биха искали да я научат.
Това е нашата тайна.
Не всички производители в Шанхай могат да произведат това фолио.
Може би аз няма да кажа на никого.
Вие не ми вярвате, защото дядо ми е бил в бранша.
Аз ви вярвам, но шефът ми не разрешава.
И защото конкуренцията може да види филма.
Защото снимаме филм, който може би ще се гледа в много страни.
Естествено, по-добре е да не се разкриват тайните.
Но какво може да е тайно?
Понеже можете да видите химическия състав,
както и производствените машини.
Г-жа Цанг сега осъзна, че си има работа с филмов екип
и прекрати интервюто.
Може би сега ще ми поиска разрешително за снимане.
На мен ми стана ясно, че дори клиентите не получават
достъп до състава на продуктите си.
Това ми се струва доста странно.
Мисля, че ви представих детайлно фирмата ни.
Допълнителна информация ще намерите в каталога ни.
Аз мисля, че вие току-що говорихте с шефа си,
и той ви каза: "Приключвай разговора!"
Така ли беше? - Да.
Пиете ли от пластмасови шишета? - Не.
Не обичате ли пластмаса? - Аз не обичам вода. Обичам...
Уиски? - Не.
Съжалявам.
Химически производител, отдалечен на хиляди мили произвежда тази пластмаса.
Чух, че понякога идва в прахообразна форма, понякога в пелетна.
След това отива при производителя на шишета,
който я взема и от нея формова шишета.
Методът се нарича екструдиране. Екструдирате пластмасата.
И така, производителят на шишета тук, който я е закупил,
не знае какъв материал му е бил изпратен от производителя на пластмаса.
Производителят на пластмаса му казва:
"Имам най-добрата пластмаса, която съществува. Тя не избелява,
не променя вкуса на напитката, нищо не напуска шишето.
Абсолютно сигурно е."
Но този състав е интелектуална собственост и няма да ви го кажа.
Нашият производител на шишета няма никаква представа
от какъв материал е направено шишето, което той произвежда.
Никой не знае какво съдържат тези шишета
и какво прави една пластмаса по-добра от друга.
Сега обаче ние знаем, благодарение на един независим изследовател,
който е възложил на химици и независими лаборатории,
че има определени химикали, които излизат от шишетата.
Преди споменах антивъпламенителното средство: трибутилтин (Tributyltin).
Един химикал, който действа много, много силно андрогенно,
и кара на женските охлюви да им растат пениси.
При тестовете се е установило, че трибутилтинът може да се
открие в природата и тялото, също както Бисфенол А и фталатите.
Има изкуствени материали, които са в състояние да навлязат в тялото
и да попаднат в клетките на тялото.
Когато едно поликарбонатно шише се надраска,
много от тези мономери се освобождават.
Само когато се надраска ли? - Не, с времето
топлината и определени миещи средства предизвикват подобни повреждания.
Дори напитките, съдържащи киселини, накъсват полимерните вериги
и материалът започва да изглежда надраскан.
Преди всички използвахме пластмасови домакински прибори "Тъпъруеър".
В началото съдовете бяха чисти и прозрачни.
С времето те ставаха
матови и имаха все повече драскотини.
Със сигурност тези шишета изпускат някой от тези компоненти.
Не сте ли искали винаги посуда, която не се чупи?
Днес ще ви покажа модерната посуда на модерния живот.
Тя ще ви спести време и пари.
Ето... Чухте ли?
Имам усет "Тъпър" от главата,
дълбоко в сърцето, чак до краката.
Имам усет за "Тъпър"
навсякъде в мен, навсякъде в мен, завинаги!
Този бинокъл е много устойчив. Можете да го пуснете да падне,
може да се намокри,
и съм сигурна, че това се дължи на компонентите от пластмаси.
Бинокълът е с доживотна гаранция.
Това е добре. - Да.
Добър продукт. - Много добър продукт.
Започва да вали, по-добре да вървим.
Толкова ли е опасно наистина? - Говоря за нещо,
което има едва уловимо, но ясно влияние върху цялото население.
Това е съвсем сериозен проблем.
По-добре да се замислим върху това по-рано, отколкото късно.
И най-добре да се захващаме с това веднага.
Трябва да се инвестират пари в независими изследвания,
за да се намерят алтернативи.
За да може хората, които искат да си купят продукти,
да не си купуват най-вредните продукти.
Изследвах лабораторно вашия глобус.
В него намерихме метали, тежки метали, преди всичко живак.
Той е отровен?! - Да, такъв е.
Проблематичен е и всъщност вече не е допустим в модерните багрила.
В допълнение на това, ПВХ е смесен с пластификатор.
Фталатите са известни от много години като опасни токсични субстанции.
С течение на времето те напускат материала и
се натрупват в биосферата. Могат да се намерят навсякъде в околната среда.
Отново като обременяващи вещества могат да се намерят в хранителната верига,
където могат да доведат до здравословни увреждания.
В допълнение намерихме изпаряващи се въглеводороди,
летливи вещества, които действат дразнещо на дихателните органи.
Това е лекия лютив мирис, който може да се усети.
Те се определят като канцерогенни и всъщност са недопустими.
Това означава, че глобусът е твърде отровен.
Глобусът може да се определи като нискокачествен и отровен.
Какво да правим с глобуса?
В тази му форма изобщо не трябва да е на пазара.
Това означава, че този глобус постоянно ще емитира вредни вещества.
Да. Докато се стане порьозен, когато всички пластификатори го напуснат.
И тогава? - Тогава ще се спука.
Ще стане порьозен и ще се спука.
По-рано просто си купувах нещо за пиене от магазина.
Когато днес стоя пред щанда, виждам пластмасови шишета.
Преди си намирах музиката, която исках да слушам.
Днес, когато си купувам CD, в ръката си държа диск от пластмаса.
Ако вече нямам нужда от един продукт, изхвърлям пластмаса.
Всеки ден, 100 кг на година.
Събирачите на смет на едно от най-големите
сметища в света събират пластмаси.
Те ги продават, защото могат да се използват повторно.
Тук пластмасите имат най-ниска стойност.
От пластмаси на сметището се печели най-малко.
Колко печелите от тази работа? - Печеля 50 рупии на ден.
Събирачите на смет продават събраното на килограм.
И за това при тях има йерархия.
Наложилите се събират метал, дърво, стъкло или други тежки неща,
за най-бедните от бедните остават пластмасите.
Тази е мокра. - Нищо, ще я скрием в средата.
Ако забележат, ще ни бият!
Тогава ще им отвърнем.
Ти ще ги удариш? - Разбира се.
Ако индустрията на пластмасите плащаше повече,
щяхме да сме по-загрижени за пластмасите.
Тогава не бихме хвърляли с толкова лека ръка.
Познавам този типичен мирис на новите пластмасови продукти.
Но когато ги ползваш няколко дни и ядеш от тях,
тогава той изчезва.
Новите пластмасови неща винаги миришат толкова отвратително.
Солено е на вкус, нали? - Добро е.
Наистина добро! Опитайте!
Вкусно ли ви е? - Вкусно е.
Това е целият пластмасов боклук, който намерих у дома!
Това са парчетата, извадени от стомасите
на четири бебета албатроси.
Те бяха намерени мъртви на островите Мидуей. Родителите летят
в Тихия океан и събират от водата пластмасовия боклук,
който носят на малките си като храна.
Пластмасата перфорира стомаха на бебетата и те умират.
Пластмасови столове.
Да, това е една пластмасова планета.
Наистина ли е пластмасова? - Да.
Защо мислите така? - Цялата ни планета е покрита
с пластмасова обвивка. - Пластмасова обвивка ли?
Тези малки пластмасови парчета покриват цялата земна повърхност.
Вятърът ги разпространява, вълните ги разнасят.
Те покриват сушата и моретата.
За първи път осъзнах мащаба на
замърсяването с пластмаса през 1997 г.
През 1999 г. съотношението на пластмаси към планктон беше 6:1.
Днес в областите с най-висока концентрация на пластмаси
съотношението е 60:1 пластмаса към планктон.
60:1, пластмаси към планктон?
В бъдещето хората ще намират пластмаси навсякъде по Земята,
защото пластмасата не гние.
Като погледнете сега морето, то всъщност изглежда много красиво.
На повърхността на една течност трудно може да се разпознае нещо.
Всичко, що има някакво тегло, потъва.
Ако гледате на повърхността, ще видите само това, което плува отгоре.
Това са само големи леки предмети.
Ако искате да видите пластмасите,
трябва да погледнете под повърхността на водата.
Всичко е готово.
Добре, ще ловуваме още 15 минути
и после ще извадим трала. После може да повторим.
Да, продължаваме така... 5 минути...
Кажете кога да спирам.
Ето едно голямо пластмасово парче.
Ще го изследваме по-отблизо в лабораторията.
Това е само една проба.
Ето това е уловът на капитан Мур.
Рибите мислят корозиралата пластмаса за планктон
и я ядат докато се наситят.
Те умират с пълни стомаси. Пластмасови стомаси.
Отпадъците на цивилизацията са замърсили океана в дълбочина.
И това не може да се върне назад.
Пластмасата не може да се отстрани, никой не може.
И ще става все повече и повече.
Ето една! Хвана ли я? - Да.
- Какво е това? Шаран? - Да.
Винаги ли сте се интересували от рибите?
Да, винаги.
Така ли? - Още от детството ми.
Винаги съм се интересувала от океаните,
и всъщност исках да стана морски зоолог
и да се гмуркам при Бариерния риф.
Приземих се обаче при темата за замърсяването на околната среда
и изследвам въздействието му върху рибите.
Не е толкова романтично, нали? - Защо не?
Ами, защото работя на реки като тази, а не на Бариерния риф.
Това си е приятна река с индустриални инсталации наоколо...
Това е сечение на яйчник на женска риба.
Мъжките изглеждат съвсем различно, както виждате.
Това е една двуполова риба.
Тук не може да се видят големи яйца
както при женските, но се виждат малки яйца.
Тези малки кръгли неща, всичките са яйца.
Значи има и от двете по нещо.
Появата на двуполови роби в реките
и естрогенните процеси в тях, които ние не можехме да си обясним,
ни доведоха до откритието, че химикали като фталатите
и Бисфенол А
действат като ендокринни разрушители.
Те имат въздействие върху ендокринната система.
На плажа на Острова на природата си мисля за дядо ми.
С удоволствие бих се разходил тук с него,
сред пластмасовите отпадъци, които морето изхвърля.
Много ми се иска да науча какво му е мнението за материала,
който така го възхищаваше, когато вижда това тук.
Добре дошли!
Добре дошли на Острова на природата.
За почистването ли идвате? - Да.
Веднъж годишно на японския Остров на природата
се организира събитие за почистване.
Пластмасите идват от корабите и от бреговете на Корея.
200 корейски студенти, 100 японски доброволци,
този път и аз обявяват война на боклуците.
От Корея? - Да, от Корея.
За два дни напълнихме 120 камиона.
Никой обаче не иска боклука.
За сметището на острова това е твърде много.
В крайна сметка град Фукуока е готов да поеме боклука.
Не знам дали съм горд от направеното.
Това, което почистихме е едно малко заливче на едни малък японски остров.
Само Япония има шест хиляди острова.
Догодина отново ще трябва да се организира почистване.
Големите кораби ще бъдат почиствани пред това заливче
и морето отново ще изхвърля пластмасите от Корея.
Ехо?
Търся Скот Белчер.
През цялото време се питам пластмасите вредни ли са
или не?
И си мислех, че може би вие можете да ми помогнете?
Аз не мога да отговоря на въпроса ви. - Защо?
Защото моите изследвания
са многократно по конкретни, отколкото е въпроса ви.
Защото една пластмаса не е еднаква с втора или трета.
Както знаете, моите изследвания се занимават
с някои видове компоненти, съставна част на пластмасите.
Особено Бисфенол А (БФА)? - Бисфенол А е в пластмасовите шишета.
Това е полимера на поликарбонатните пластмаси.
Използва се за покрития, за консервант,
при гумите, както и при други видове пластмаси.
Той е един от най-важните индустриални химикали.
Важен в смисъла на: има го в големи количества.
Американската изследователка Патриша Ханд
не е имала за цел да изследва пластмасата,
по-скоро се натъква на нещо.
Използваме тези клетки години наред и нямаше проблеми.
И тогава изведнъж забелязахме промяна в нашите данни:
изведнъж животните ни започнаха да произвеждат много странни яйцеклетки.
Опитахме да открием какво предизвиква тази промяна.
Клетките бяха повредени от еднократната употреба на погрешно миещо средство
и това направи пластмасата порьозна и чуплива.
Пластмасовите клетки, които използвахме
бяха от поликарбонати с Бисфенол А,
бебешките бутилки много често са от поликарбонати
и в следствие на многократното им
използване и миене при високи температури
започват да се разпадат.
И така химикалите излизат от тях постоянно.
Нашите, както и на други учени опити показаха,
че Бисфенол А напуска поликарбонатите,
особено когато го загрявате.
Ядем го, пием го, поемаме го през кожата си.
Горещо, много горещо!
Тези химикали се проявяват като хормони.
Хормоните изпращат сигнали и влияят на начина, по който реагират клетките.
Когато сигналите се подават в неподходящото време или количество
и когато бъдат изпратени към зародиша,
могат да повлияят на начина, по който плодът се развива.
Ако се задълбочите в това, тогава започва да става наистина интересно:
защото това означава, че при една бременна жена
химикалът повлиява едновременно три поколения: майката, плодът в нея и
когато плодът е от женски пол
също така се повлияват всички негови яйцеклетки, т.е. нейните внуци.
Бисфенол А може да предизвика клетъчна смърт.
Той променя начинът, по който хормоните ни работят.
Бисфенол А е химикал, който действа като естроген.
Естрогенът влияе на развитието на нашия мозък,
както и променя подобните на естрогена
дейности на мозъка, особено
когато е във фаза на развитие, може да промени
начина, по който мозъкът функционира по-късно в живота.
Привикнали да мислим за отровите така:
дозата определя токсичността.
Колкото повече, толкова по-зле. В случая
с хормоните обаче това правило не важи.
Хормоните въздействат дори и в най-малки дози.
Едно много малко количество може да изведе клетките ни извън равновесие.
Трябва да си зададем въпроса,
колко малки количества от химикала могат да повлияят клетките.
Пластмасата нашето проклятие ли е?
Не се ли обръща това прекрасно откритие срещу създателя си?
Още през 1999 г., след десетилетия на световни продажби,
световните производителите в официална декларация твърдяха,
че Бисфенол А е безопасен.
След стотици независими от индустрията изследвания
опасността от Бисфенол А е доказана.
И днес обаче, той все още се използва.
Освен него има и пластификатори или фталати,
нонилфенол, живак,
антивъзпламенителни добавки.
Представям си как всички тези отрови бавно навлизат в кръвта ми.
Това е препарация на сухожилия.
Кости, хрущяли и всички големи кръвоносни съдове са
подменени със силиконов каучук, за да останат гъвкави и да не се чупят.
Те допълнително се инжектират, подхранени с ензими.
Белият дроб бе отстранен.
И така постигнахме тази препарация.
Разбирам.
Значи той има много пластмаса в кръвта си.
Това е един човек със силиконови сухожилия.
Гюнтер фон Хааген препарира трупове за вечността.
Той иска да ми покаже неговия начин на мумифициране.
Това е пластмаса, редичка, с дълго отворено време за работа.
Инжектира се.
Каква е тази пластмаса? - Това е специална епоксидна смола.
Епоксидните смоли се използват в самолетостроенето.
Отвореното време за работа е 4 часа.
Бебето започва със силикона в биберона.
А ние завършваме със силикон в препарацията.
Не е ли това пластмасовият път на живота на модерния човек?
Съжалявам! - Не е счупено.
Все по-силно е усещането ми, че ям пластмаса.
Имам чувството, че губя способността си да различавам
между храната и украсата на японските ресторанти.
Не харесвате ли пластмасата? - Не!
Защо не?
Това е от пластмаса.
Не, това не е пластмаса. Това е стъкло.
Стъкло? - Да!
Това е пластмаса! - Не.
Сигурна ли си? - Напълно.
Пластмасови сандали!
А това тук?
Вода за бебето.
Вода. За вода ли е?
Ние не желаем всичката тази пластмаса.
Когато пътувам до Кения или до околните страни,
за да пазарувам стока за бизнеса си,
винаги купувам най-доброто, както това.
Купувам 22 бройки и плащам 200,
от това печеля. Това ми е бизнеса.
Всеки идва в магазина ми и мнозина си купуват по нещо,
и ако са доволни следващия път идват отново при мен.
Количеството пластмаси произведени от началото на Пластмасовата ера е
достатъчно Земята да бъде опакована 6 пъти с пластмасови торбички.
Пластмасата ни обгръща като невидима обвивка.
Всяка съпротива изглежда безсмислена.
Поздравявам те дядо! Твоята пластмаса е непобедима.
Без пластмаса не бих могъл да работя.
Естествено бих могъл да използвам и други материали.
Но пластмасата
просто е най-доброто, с което може да се направи една скулптура.
Може би сега не бива да го казвам,
но един мой приятел почина от изпаренията.
Защото използваше материала много често.
Аз опитвам да се пазя и включвам винаги вентилатора,
за да държа въздуха чист. Но мисля,
че въпреки това не е добре за здравето ми.
Пластмасов Вернер.
Невероятно!
Когато е горещо и се качите в колата,
а по прозорците се е образувал филм,
тогава дишате големи количества изпаряващи се фталати.
И когато достатъчно от химикалите са се изпарили,
какво се случва с пластмасовото табло или седалки?
Напукват се и се разпадат.
А какво правят с вас фталатите?
Те потискат вашия тестостерон. Редуцират производството на сперма.
Предизвикват наддаване в теглото.
Те имат абсолютно негативно въздействие върху много аспекти на физиологията ви.
Имате подходяща вена. Ще стане много лесно.
За щастие имаме метална игла,
и ето кръвта преминава.
Това са стъклени ампули, няма пластмаса...
Сега в Мисури ще разберем
колко Бисфенол А имам в кръвта си.
Заповядайте.
В кръвната ви проба намерихме измерими количества от Бисфенол А.
Количеството Бисфенол А, което имате в тялото си,
би било достатъчно при едно животно да редуцира
производството на сперма в тестисите с около 40%.
Това обаче не означава, че сте безплоден.
За съжаление вие сте достатъчно плодовит,
за да можете да произведете анормално бебе.
Всяко нещо, което се съхранява в поликарбонатен съд, съдържа Бисфенол А.
100 %.
Сигурно е. Това е индиректна хранителна добавка.
Всяка храна, съхранявана в съд, съдържащ Бисфенол А
трябва да го има записан върху етикета със съдържанието й.
Каква е разликата дали добавката е включена
от производителя или от производителя на опаковки?
Ако производителят на храната е задължен със
закон да казва кои добавки съдържа храната му,
защо тогава производителят на опаковки да не е задължен
да описва съставките на опаковките за храни?
В САЩ производителите на опаковки
са най-големите световни химически корпорации:
"Дженерал Електрик", "Дау Кемикъл",
от много години "Шел Ойл",
"Байер", "Мицубиши"...
Това са много, много могъщи корпорации,
и те имат огромна власт над политиците.
Говорихте ли някога с индустрията за това?
Когато ми стана ясно какво става тук,
веднага се свързах с някого от индустрията.
Мислех си, че те трябва да узнаят за това
и със сигурност ще финансират изследвания.
И те веднага ми изпратиха куп документи.
Казах им, че преди всичко бих искала да сме предпазливи.
Защото това, което щяхме да публикуваме щеше да казва, че
дори много малки количества от химикала могат да водят до спонтанни аборти.
Но предварително бихме искали да сме абсолютно сигурни,
че искаме тестовете да се проведат много внимателно.
Те ни казаха: Това е добре. Радваме се, че сте предпазливи.
Нямаше никакъв интерес да подпомогнат нашето изследване
или да предложат каквато и да е помощ.
Бих казал, че към този момент не можем да твърдим,
че има пластмаса, под каквато и да е форма, която да е сигурна.
Ама ние все още сме живи.
Това е много добра гледна точка. Тези химикали няма да ви убият,
те засягат само качеството ви на живот.
Те предизвикват астма,
те водят до затлъстяване, водят до функционални смущения на мозъка.
От друга страна обаче, ми помага да съм жив.
В болницата практически всичко е от пластмаса.
По пътя за болницата, където ще ви правят химиотерапия
или лъчетерапия срещу вашия рак,
който сте хванали благодарение на пластмасата, ще се питате:
пластмасата наистина ли подобри качеството ми на живот?
Това е въпросът.
Никога не съм си и помислял, че удома
имаме толкова пластмаса. Изненадан съм.
На всяка цена ще опитаме да заживеем по-отговорно
и да купуваме само биоразградими продукти.
В бъдеще иска да живея така.
С цялата тази информация искам отново да се срещна с Джон Тейлър,
президентът на Пластикс Юръп.
Бих искал да се спре използването на опасни вещества в пластмасите.
Когато ме информира, че няма време за среща,
аз реших да го потърся на Международния панаир на пластмасите.
Със себе си носех 700 изследвания, доказващи опасностите от пластмасите.
...на женските охлюви им израстват пениси...
...има повече бебета от женски, отколкото от мъжки пол...
...диабет при децата...
...няма следващо поколение... предизвикват смърт на тези клетки...
...проблемни деца... има повече пластмаси от планктон...
...рак на тестисите при деца...
Имам и 10 изследвания, оспорващи тези обвинения.
Това са изследвания поръчани и
финансирани от международните корпорации.
Пластмасата е омагьосваща.
Едва влязъл в изложбеното хале, усетих дядо си до мен.
Той ми показва прекрасните коли, мотори и ракети.
Пластмасите ви пазят, каквото и да правите, където и да отидете.
Каква дилема само!
Трябва ли да се оставя, просто така наивно да ме приспят?
Дядо ми обаче не ме е учил само да обичам пластмасата.
Учил ме е да използвам разума си.
За да си вдъхна сила, вдишвам дълбоко от неговия любим материал.
И после опиянен от пластификатора,
започвам да търся Джон Тейлър.
Бих искал... - Не, спрете, моля...
Г-н Тейлър, вие казахте... - Не ви искаме на този щанд.
Но аз имам един въпрос. Вие сте като посланик на пластмасата
и бих искал да знам как... Тук имам 700 изследвания,
доказващи опасностите от пластмасите.
Господин Тейлър!
Знам, че сте зает. Много е трудно човек да говори с вас...
Това са 700 изследвания, научни изследвания...
Бъдете така добри и си вървете веднага!
Това е много сериозна проблематика. Тук има 700 различни изследвания,
високо научни, абсолютно сериозни.
Аз не мисля, че тези изследвания са несериозни.
Всъщност, ние сме за много кратко на панаира
и за това искаме да се концентрираме само върху него.
И ще бъде много по-добре, ако си уговорим среща.
Съгласен ли сте? - Кога имате предвид? Другата седмица?
Или догодина? - Аз самият ще ви се обадя.
Това е мило. Благодаря!
Пластмасите предизвикват рак. От тях гърдите ви стават по-големи.
Знаете ли, че индустрията ни третира като лабораторни зайци?
Знаете ли, че планетата ни е отровена?
Знаете ли, че индустрията отказва да не пуска на пазара опасни вещества?
Пластмасите предизвикват рак. Пластмасите ви правят стерилни.
Единственият ли съм, който се страхува от пластмасата?
През последните 50 г. производството на сперма
при хората е намаляло с 53 процента.
За да открия, дали това има нещо общо с пластмасите
поръчах изследване с безплодни двойки.
Отдавна е доказано, че всеки от нас в кръвта си има пластмаси,
дори ескимосите и амазонските индианци.
Това изследване опитва да установи дали
стерилните двойки имат повече пластмаси в кръвната плазма от другите.
В света това е един от първите по рода си тестове при хора.
Правено е при плъхове и се установява,
че тестисите са по-малки, а матката става по-голяма.
Причината е в действието на хормона естроген.
И съответно нещата изглеждат така,
че за съжаление и двамата имате много значително натоварване с пластмаси.
Имате повече фталати. Малко множко посуда "Тъпър".
Това ще рече, че трябва да държа под око този нонилфенол.
Нонилфенол. Това е резултат от изследването.
Толкова много пластмаси ли имате удома? - Очевидно.
Но не преднамерено. Аз не отивам в магазина,
за да избера най-нездравословните неща?
Пазарувам това, което харесвам.
В неговия случай има относително много фталати.
Човек може например да купува по-малко ПВХ продукти.
ПВХ е на трето място в таблицата с кодове за рециклиране на продуктите.
Бисфенол А е с номер 7.
Всяка група си има свои проблеми.
Добавките често са тайни и неизвестни.
Индустрията няма да смени състава на бебешките шишета заради
моите изследвания, че контакта със съставките
може да застраши плодовитостта ни.
Но индустрията ще реагира, когато потребителите кажат:
Аз няма да купувам такова шише,
защото аз не купувам шише, съдържащо Бисфенол А.
Бебето ми със сигурност няма да пие от такова нещо.
Това едно от нещата, които повдигам като тема,
защото съм загрижена от факта, че пластмасата,
от която са направени бебешките шишета е поликарбонат.
Обади ми се производител на бебешки шишета,
който ми каза: "Какво става? Постоянно ни се обаждат родители,
които изведнъж решили да научат, какъв е съставът на бутилката."
Сега ще задам този въпрос на мениджъра по опаковките на магазинна верига.
Тук кой вид пластмаса е използван?
Би трябвало да е полиетилен, но не вярвам да е отбелязан.
Но мисля, че е полиетилен със специално покритие.
Не, не е изписано. Не зная също дали
е написано на нашите собствени туби,
защото тук също не е изписано.
Каквото и да е, основата би трябвало да е полиетилен.
Но съм сигурен, че има специално покритие.
Не, и тук не е посочено.
Всеки знае, че пластмасата се произвежда от нефт.
Нефтените запаси намаляват и вследствие на това са по-скъпи.
Факт е, че поради това много интензивно се търсят алтернативи.
Например? Има ли алтернативи?
За опаковъчните материали има алтернативи,
произвеждани от биологични възобновяеми ресурси.
Наричат се "биопластмаси".
Тук имате ли нещо такова? - Да, в магазина имаме биопластмаси.
В отдела за охладено месо.
Този продукт тук, каймата, е опакована в биопластмаса.
Това месо е опаковано в материал, направен от захарна тръстика.
Това пък не е, защото е много влажно.
Това е материал от захарна тръстика.
Направен е от захарна тръстика? - Да, от отпадъци от захарна тръстика.
За мен, като клиент, няма ли да е приятно да знам,
че тук се ползва биопластмаса? - Това е отбелязано горе.
Тук. - Биоопаковка.
Тук е знака, че е използвана биопластмаса.
Но това се отнася само за купичката.
Но не и за външната опаковка? - Не.
"Биопластмаса" звучи здравословно.
Но когато изпратих за тест шест биоразградими продукта, се установи,
че един, както и любимата детска играчка "щастливата царевичка"
съдържа 28 мг от канцерогенния DEHP.
В останалите 5 продукта не се намериха отровни вещества
или поне не от известните ни днес.
"Новамонт" произвежда биоразградими пластмаси и търси нови суровини.
Това е пластмасата на бъдещето. Това е бъдещето!
Това е Матер-Би, компостируем материал,
съдържащ в този случай скорбяла.
Може да съдържа растително олио, както и други полимери.
Това е наистина е алтернатива на материалите от нефт,
и ние наистина трябва непременно да открием алтернативите.
До тази идея стигнахме в съвместната си работа със селяните.
Днес повечето от тях са все повече ориентирани към индустрията.
Те не са вече... само производители на...
О, сега вече изглеждате много по-добре.
Може би трябва да започнем доставки за козметичната индустрия.
Мирише на храна. - Да, и е съвсем меко.
Вече няма нищо общо с пластмасата.
Много съм изненадан, това не е Матер-Би, а полистирен.
Прав сте. - А това тук е ПЕТ.
Не можете ли да ги произвеждате сами? От биопластмаса?
О, разбира се, можем, но ни се свършиха.
Нямате ли достатъчно? - Не нямаме.
Понякога собственият ни материал ни свършва,
и тогава трябва да прибегнем към употребата на традиционните.
Тези чаши са хартиени. - Отвътре са ламинирани с Матер-Би.
Имаме избор да използваме биомасата разумно или
отново да я използваме така, че отново да нанесем огромни щети на целия свят.
Вижте биодизела или биоетанола.
Не можем да превърнем всичкото жито в енергия,
защото така ще решим един проблем, създавайки си нов.
С компостируемите пластмаси сме още съвсем в началото.
Общият производствен обем днес не надхвърля 200 000 тона или по-малко
от тях, около 60 000 тона произвеждаме ние,
или в момента имаме доста значителен дял.
Но това е 0 % от традиционното производство на пластмаса.
При компостиране това се случва след 15, 21 и 45 дни,
а това беше голямо парче.
Виждате какво остава от
компостируемите и разградимите полимери.
Пластмасата не е само удивителния или опасния материал.
Пластмасата е един пълен кръговрат.
Дори от този момент да започнем да ползваме безопасна пластмаса
още 500 години ще си носим
традиционните пластмаси с всичките им отрови.
Дали до тогава ще има живот на планетата ни?
Старата пластмаса или се изгаря, или се рециклира.
При изгарянето отровните вещества се филтрират. Така се твърди.
Филтрите с вредните вещества ежедневно се складират.
При рециклирането съществува проблемът, че абсолютно никой не знае
кои химикали са използвани при производството на рециклирания продукт.
За това от пластмасови отпадъци се произвежда
само нискокачествена пластмаса. Така се твърди.
Например канализационни тръби, по които тече отпадъчната вода
и носи в себе си отровните вещества от материала.
И къде отиват те?
Пластмасата - невидимата опасност.
Най-накрая Пластикс Юръп звъни на вратата ми.
На изложението на пластмасите ми бе обещана реакция на моята загриженост.
Тази реакция идва под формата на обучен бизнес говорител,
който работи за нефтените корпорации - господин Рей Хемънд.
Хората от Пластикс Юръп ми се обадиха и ми разказаха за вашия филм.
И както вероятно знаете, аз току-що написах книгата "Светът през 2030".
В него пластмасата играе важна роля.
Те предложиха да дойда във Виена и да поговоря с Вас.
Казаха: "Може би бихте поговорили мъничко за бъдещето."
Е тогава, какво е бъдещето на пластмасата?
Ще се промени напълно, ще се промени радикално,
от инертно вещество към умно
дори съзнателно.
Ще знае кога изтича срокът на годност на продуктите.
Постоянно ще знае къде точно по света се намира.
Ще може да се самолекува.
Така тези изкуствени материали могат да се ползват в Космоса,
защото при увреждане ще могат да се самопоправят.
Ще са в състояние да изпращат сигнали,
за да си променят сами формата.
Така лекарят ще постави парче пластмаса в артерията или вената ви,
и осветявайки я може да я накара да се
разтвори и така ще разтвори и вената ви.
Мислех, че вие дойдохте заради опасностите за здравето
свързани с пластмасите?
Сблъсках се с изказани предположения, че в пластмасите се срещат химикали,
които могат да повлияят на човешката ендокринна система, например.
Доста се разтревожих и се запознах с това детайлно.
И открих, че през 2007 г.
Европейската служба по сигурността на храните
отхвърля всички подобни опасения.
И ако те кажат, че е наред, тогава аз трябва да го приема.
Те са много по строги от американската агенция по храните.
Мисля, че пластмасовата индустрия в Европа разбира, че в бъдеще
трябва да са добри корпоративни граждани.
С други думи те трябва да показват отговорност при
разработването и производството на техните продукти,
както и да работят с обществото.
Тоест, вие смятате, че те действат отговорно?
Не, не зная дали те действат отговорно.
Знам, че имат намерения.
Което е нещо доста различно.
Можете ли да ми назовете един пластмасов продукт, който имате удома?
Сигурен съм, че имате пластмаса удома!
Имате ли? - Естествено.
Един продукт и да знаете какво има в него? - Не.
Нямате представа? - И защо нямам такава?
Защото имате доверие.
Доверете се.
Дядо ми е работил дълги години за тази индустрия.
Той вероятно не е имал представа за това.
Може би е знаел,
че мономерът на винил хлорида е канцерогенен
за хората, работещи в предприятието,
които са работели с веществата.
Имало е доказателства, че тези хора били са застрашени.
Но колко опасни са крайните продукти,
знаем едва от 1990 г.
Дядо ми не е могъл да знае. - Не. Това е много ново познание.
Европейската програма REACH е
най-строгият закон за химикалите в света.
Вицепрезидентът на Европейската комисия Марго Валстрьом беше
отговорна за тази програма като Комисар по околната среда.
Донесох й един малък подарък.
Един хубав пъстър пластмасов глобус, купен във Виена.
Това е една пластмасова планета. - Тя е навсякъде около нас:
в храната ни, в обувките ни, в дрехите ни,
в колите ни. Просто е навсякъде.
Известно ни е увеличаването
на алергиите, рака,
всичките проблеми с...
Ендокринните разрушители. - Именно.
Има вещества, променящи хормоните. Това е научен факт.
Знаете ли, че през последните 10 години
можахме да направим анализ за опасността на точно 11 вещества.
А имаме 100 000 вещества, на които трябва се направи проверка за риска.
10 години за 11 вещества!
Това е система, която не функционира.
И докато ние не знаем и нямаме пълната информация,
индустрията може да каже: "Вие не можете
да докажете, че това е опасно.
Затова можем да продължаваме да
произвеждаме, а вие да използвате."
До сега органите на властта и обществото
трябваше да представят доказателства, че нещо е опасно.
А би трябвало да е обратното, производителите трябва да доказват,
че това което произвеждат и продават не е опасно.
Естествено искаме да имаме печат, гарантиращ сигурност.
Индустрията лобира много сериозно в Комисията.
Често са много агресивни.
Струваше ми се, че беше много старомодно,
както и че през годините индустрията е била твърде силна.
Натискът от други страни ли идваше?
Да, абсолютно. - Например?
От САЩ. Те упражняваха голям натиск.
Страхуваха се, че американските производители
ще трябва да се съобразяват с по-строгите европейски закони.
Това никак не им се харесваше.
Очаквам повече от химическата индустрия.
Мисля, че индустрията трябва да се присъедини към нас
и да покажат, че са напредничави, че мислят за бъдещето.
Дядо ми почина твърде рано.
Тогава нямаше как да знае колко опасна е пластмасата.
Сега ние знаем.
Радвам се, че на гроба на дядо вече няма пластмасови цветя.
Махнах ги.
Защо ги махна? - Защото не ми харесваха.
Люлякът от градината ми харесва повече. - Защо?
Защото има дълготрайна свежест и цъфри по-дълго.
Мамо, гордея се с теб.
Превод: amigo_max
Редакция: Анелия Ганева
Преводът е подпомогнат от www. AdyaClarity-bg. com
www. kolibka. com
Музика THE ORB